På+jakt+etter+små+dyr+i+skogen

Forfatter: Peter Nielsen Til norsk ved Tore Fonstad faktabok, bokmål, 80 sider

Boka er en av flere fagbøker i serien ”På jakt etter små dyr”. Den tar utgangspunkt i dyrenes levesteder, på tvers av zoologiske systemer. Dermed er det en praktisk håndbok for barnefamilier og skoleklasser å ha med seg på tur. Boka inneholder en rekke nydelige og framfor alt nøyaktige illustrasjoner, ispedd små bolker med informativ tekst. To forslag til forbedring: Boka burde vært kraftig plastet, slik at den kan tåle å være ute på tur. Dessuten synes jeg både teksten og bildene burde vært forstørret, og at innholdet burde vært spredt på flere sider. Det ville bedret oversikten, om en tenker på egnethet for små barn og svake lesere. Likevel er det noe spennende med å gå inn i de overfylte sidene og bli oppmerksom på alle detaljene som finnes der. Peter Nielsen er egentlig illustratør. Han har fått med seg flere andre illustratører på å lage denne boka. Selv har han også stått for teksten, som altså er omsatt til norsk av Tore Fonstad.

Randi Skulstad

Forfatter: Peter Nielsen Forlag: Aschehoug Utgivelsesår: 2009 Faktabok, 79 sider, bokmål
 * __ På jakt etter små dyr i skogen __**

Dette er en av flere bøker i serien På jakt etter må dyr. Boken fører oss inn i skogen og presentrer oss for alle de krypene vi kan møte på der. Den tar utgangspunkt i dyrenes levesteder, og forteller om levesett og utvikling. Boka har mange og detaljerte tegninger, som gjør det enklere å kjenne igjen smådyrene i skogen. Teksten er informativ og skrevet med enkelt språk og korte setninger.

På jakt etter små dyr i skogen kan være litt uoversiktlig med mange bilder på hver side, og liten skrift. Boka passer for elever fra 1.-4.trinn, eller andre som vil utforske skogen. Et flott hjelpemiddel når man skal ut på tur!

//Skrevet av Stine Heggerudstad//